Bonhoeffer (11) - www.bybelkennis.co.za
Wie is dié wat rein van hart is? Net diegene wat hulle harte volledig aan Jesus gegee het, sodat Hy alleen in hulle heers. Net diegene wat nie hulle eie harte met hulle boosheid bevlek nie. 'n Rein hart is die eenvoudige hart van 'n kind – die hart van Adam voor die sondeval; die hart waarin die wil van Jesus en nie my eie wil heers nie. So 'n hart behoort volledig/onverdeeld aan Christus; so 'n hart volg Hom waar Hy ook al lei.
Sulke mense se harte is skoon van onrein beelde; hulle word nie heen en weer getrek deur hulle eie bedoelings en begeertes nie.
Geseënd is dié wat rein van hart is, want hulle sal God sien (Matteus 5:8).
Wie mag die berg van die Here opgaan en wie mag in sy heiligdom gaan staan? Dié een wie se hande rein en wie se hart suiwer is, wat alle bedrog vermy en geen vals eed aflê nie. So iemand sal van die Here seën ontvang, en God, sy redder, sal reg aan hom laat geskied – (Psalm 24:3 – 5).